TOP ออกหุ้นกู้ 1.71 หมื่นลบ.อายุ 30 ปี ดอกเบี้ย 3.5% รองรับแผนลงทุนในอนาคต
TOP ออกหุ้นกู้ 1.71 หมื่นลบ.อายุ 30 ปี ดอกเบี้ย 3.5% รองรับแผนลงทุนในอนาคต
TOP ออกหุ้นกู้ 1.71 หมื่นลบ.อายุ 30 ปี ดอกเบี้ย 3.5% รองรับแผนลงทุนในอนาคต
15 ต.ค. 2562

บริษัท ไทยออยล์ จำกัด (มหาชน) หรือ TOP เปิดเผยว่า บริษัท ไทยออยล์ ศูนย์บริหารเงิน จำกัด (TTC) ซึ่งเป็นบริษัทย่อย ได้ดำเนินการออกและเสนอขายหุ้นกู้ไม่มีหลักประกันและไม่ด้อยสิทธิ ให้กับผู้ลงทุนสถาบัน ในต่างประเทศ จำนวนรวม 565,000,000 ล้านเหรียญสหรัฐอเมริกา หรือราว 1.71 หมื่นล้านบาท
โดยมีบริษัทเป็นผู้ค้ำประกันหุ้นกู้ทั้งจำนวน โดยหุ้นกู้ดังกล่าวเป็น หุ้นกู้อายุ 30 ปี อัตราดอกเบี้ยคงที่ร้อยละ 3.50 ต่อปี และได้รับการจัดอันดับความน่าเชื่อถือจาก Standard and Poor’s และ Moody’s ที่ระดับ BBB+ และ Baa1 ตามลำดับ โดยกำหนดอัตราดอกเบี้ย (Pricing Date) เมื่อวันที่ 9 ตุลาคม 2562 และจะดำเนินการแล้วเสร็จ (Settlement Date) วันที่ 17 ตุลาคม 2562
สำหรับเงินที่ได้รับจากการออกและเสนอขายหุ้นกู้ครั้งนี้ บริษัทจะนำไปใช้เพื่อพัฒนาโครงการการลงทุน รวมถึงใช้ในกิจการทั่วไป เพื่อรองรับการเจริญเติบโตของบริษัท และบริษัทในกลุ่มในอนาคต